Menige van ons het al by die taxi staanplekke verbygegaan en dan sien jy die stukke vleis wat op die kole gebraai word en die mense wat rye staan om ‘n stukkie te kry … dit lyk altyd so lekker maar min van ons boere weet regtig wat dit is wat gebraai word en hoe word dit gedoen.
Ek plaas die steaks in a bak en gooi dit lekker dik met braai speserye. Enige soort waarvan jy hou … Robertsons het ‘n spesiale Schizanyama Mengsel wat goed werk. Moenie snoep wees nie. Dan gooi ek olie oor die vleis en maak seker al die stukkie is goed geolie en gespice. Laat lê dit so in die bak vir ‘n uur of wat by kamertemperatuur. Die olie deel is baie belangrik vir die braai.
Eerste vereiste is dat jou rooster goed warm is, eintlik eenvoudig moer warm, sorry vir die woord maar dis nou soos dit moet wees. Kry al jou ander bykosse reg want die vleis is nie langer as so vyf minute op die vuur nie.
Dis nou waar die olie belangrik is want as jy daai vleis op die rooster sit moet die vlamme spring. Moenie wegloop en ‘n dop gaan kry nie want dan is dit verby … so een minuut per kant en jy soek die stukkies gebrande skroeimerke.